Wagter waak dae lank by ‘hondemaatjie’Foto: VIPP/Facebook CBS News berig die twee honde, Tillie en Phoebe, het verlede week spoorloos verdwyn. Vyf dae later het ŉ organisasie, genaamd die Vashon Island Pet Protectors (VIPP), ‘n nieregeringsorganisasie wat verlore diere met hul eienaars herenig, ingegryp. Amy Carey, ŉ werknemer van die organisasie, het foto’s van die honde op VIPP se Facebook-blad gedeel. “Ons het ŉ oproep ontvang van ŉ gemeenskapslid dat ŉ ‘rooierige’ hond hulle die afgelope paar dae genader het wanneer hulle buite was en dan weer vinnig in die ravyn naby die huis ingehardloop het.” Foto: VIPP/Facebook “Dit is ŉ wonderlike storie van Tillie wat ŉ ware vriend en held is,” het Carey aan CBS News gesê. “Dit wys ook hoe belangrik dit is om nooit op te gee nie.” Die storie is duisende kere op sosiale media gedeel en die media het wêreldwyd daaroor berig.